మహారాష్ట్ర, హర్యానా ఎన్నికల ఫలితాలు లైవ్ WATCH LIVE TV
పవన్ కళ్యాణ్ కొత్త సినిమా కథ ఏంటి ?
'సర్ధార్ గబ్బర్ సింగ్' సినిమా అనంతరం ఎక్కువ గ్యాప్ తీసుకోకుండా వెంటనే మరో సినిమా మొదలుపెట్టారు పవన్ కళ్యాణ్.
| Updated:
Apr 28, 2016, 01:22AM IST
' సర్ధార్ గబ్బర్ సింగ్ ' సినిమా అనంతరం ఎక్కువ గ్యాప్ తీసుకోకుండా వెంటనే మరో సినిమా మొదలుపెట్టారు పవర్ స్టార్ పవన్ కళ్యాణ్ . మొదటి నుంచీ మనం చెప్పుకున్నట్టుగానే 'ఖుషీ' డైరెక్టర్ ఎస్.జే. సూర్య దర్శకత్వంలో మరో సినిమాకి ఈ బుధవారం ప్రారంభోత్సవ కార్యక్రమం జరిగింది. ఈ సినిమాకి నిర్మాతగా వ్యవహరిస్తున్న నార్త్ స్టార్ ఎంటర్‌టైన్‌మెంట్స్ నిర్మాణ సంస్థ అధినేత శరత్ మరార్ ఆఫీస్‌లో ఈ సినిమా లాంచింగ్ జరిగింది.
ఓ ఫ్యాక్షన్ లీడర్ లవ్ స్టోరీ కథాంశంగా తెరకెక్కనున్న ఈ చిత్రానికి అనూప్ రూబెన్స్ మ్యూజిక్ కంపోజ్ చేస్తున్నారు. ఈ లాంచింగ్ కార్యక్రమానికి సంబంధించిన విశేషాల్ని ఫేస్‌బుక్ ద్వారా అభిమానులతో షేర్ చేసుకున్న నార్త్ స్టార్ ఎంటర్‌టైన్‌మెంట్స్ సంస్థ ఇప్పటికే ఈ సినిమా కోసం రెండు పాటల్ని కంపోజ్ చేసినట్టు తెలిపింది.
ఇంకా టైటిల్ ఖరారు కానీ ఈ మూవీ జూన్‌లో సెట్స్ పైకి వెళ్లే అవకాశముందని సమాచారం. దర్శకుడు సూర్యతో కలిసి గత 4 నెలలుగా కథని డెవలప్ చేస్తున్న రచయిత ఆకుల శివ ఎప్పటికప్పుడు స్క్రిప్ట్ విశేషాలని పవన్ కళ్యాణ్‌తో పంచుకుంటున్నట్టుగా నార్త్ స్టార్ ఎంటర్‌టైన్‌మెంట్స్ పేర్కొంది. బిల్లా , బెంగాల్ టైగర్ వంటి చిత్రాలకి డీఓపీ హ్యాండిల్ చేసిన సౌందర్ రాజన్ ఈ సినిమాకి పనిచేస్తున్నారు.
సర్ధార్ సినిమాకి భారీ సెట్టింగ్స్ అందించిన ఆర్ట్ డైరెక్టర్ బ్రహ్మ కడలి ఈ మూవీకి కూడా ఆర్ట్ సమకూరుస్తుండగా గౌతమ్ రాజ్ ఎడిటర్, రామ్-లక్ష్మణ్ సోదరులు యాక్షన్ డైరెక్టర్స్‌గా వ్యవహరిస్తున్నారు.